b'\n_START_ARTICLE_\nGentile Bellini\n_START_SECTION_\nBakgrunn\n_START_PARAGRAPH_\nBellini var elev av sin far Jacopo Bellini, og utdannet seg videre i Padova under innflytelse fra sin svoger, Andrea Mantegna, hvis stil han i meget ble inspirert.\n_START_SECTION_\nMaler\n_START_PARAGRAPH_\nEt ungdomsverk er Maria med barnet og to stiftere hvor portrettene allerede antyder hans store anlegg for individuell karakteristikk. Han kom  snart til \xc3\xa6re og verdighet i Venezia, og arbeidet fra 1474 p\xc3\xa5 utsmykningen av den store r\xc3\xa5dssal i Dogepaladset mot \xc3\xa5 f\xc3\xa5 bekle meglerstillingen ved Fondaco de\xe2\x80\x99 Tedeschi -  en rettighet som senere ogs\xc3\xa5 tilfalt broren, Giovanni; hans ber\xc3\xb8mte  bilder her (kampene mot Barbarossa) ble senere \xc3\xb8delagt av brann. _NEWLINE_I 1478 ga Venezias regjering ham i oppdrag \xc3\xa5 reise til Konstantinopel for \xc3\xa5 male Sultanen Mehmed II. Sultanen hadde bedt Venezia om \xc3\xa5 sende \xc2\xaben stor maler\xc2\xbb for nettopp dette oppdraget. Gentile Bellini ble hos sultanen ett \xc3\xa5rs tid og malet blant annet dennes profilbilde, som n\xc3\xa5 bevares i Layard-samlingen. _NEWLINE_Etter dette kan det merkes en innflytelse av det orientalske i flere av hans verker, s\xc3\xa5 som \xc2\xabLa predica di san Marco ad Alessandria\xc2\xbb (\xc2\xabMarkus preker i Aleksandria\xc2\xbb). Dette bildet ble ferdigstilt av hans bror Giovanni._NEWLINE_Blant hans senere arbeider kan nevnes dekorasjoneb av Scuola Grande di San Marco (1470-tallet, sammen med broren Giovanni) og \xc2\xabla Processione in Piazza\xc2\xbb (\xc2\xabProsesjonen p\xc3\xa5 Markusplassen\xc2\xbb) (1496)._NEWLINE_S\xc3\xa5 betydelig en kunstner Gentile enn var, n\xc3\xa5fde han imidlertid ikke ut over en viss ubehjelpelighet i de kunstneriske midler; en harmonisk kunstnerisk utfoldelse med fullt herred\xc3\xb8mme over de tekniske midler var forbeholdt hans yngre bror.'